**Zmluva o dielo a Mandátna zmluva**

**v spojení s Licenčnou zmluvou**

uzatvorená podľa § 536 a nasl. a podľa § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „**Obchodný zákonník**“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov

**číslo objednávateľa/mandanta: číslo zhotoviteľa/mandatára:**

**na dopracovanie urbanisticko-architektonickej štúdie (AUŠ), vypracovanie dokumentácie pre územné rozhodnutie (DÚR) a dokumentácie pre stavebné povolenie s náležitosťami dokumnetácie na realizáciu stavby (DSP s DRS), zabezpečenie inžinierskej činnosti (IČ) a výkon odborného autorského dohľadu (AD) k stavbe s****názvom:**

*„Centrum tradičnej kultúry Detva“*

(ďalej ako „Zmluva“)

medzi nasledovnými zmluvnými stranami:

**Objednávateľ/Mandant:**

**Plné meno: Podpolianske osvetové stredisko**

Sídlo: Hrnčiarska 8324/6, 960 26 Zvolen

Právna forma: príspevková organizácia

Štatutárny orgán: PhDr. Jaroslav Černák, riaditeľ

IČO: 35987120

DIČ: 2021466645

Bankové spojenie: Štátna pokladnica

Číslo účtu: SK07 8180 0000 0070 0039 6350

Osoby oprávnené rokovať

vo veciach Zmluvy: PhDr. Jaroslav Černák, riaditeľ Podpolianskeho osvetového strediska

Osoby oprávnené rokovať

v technických

(realizačných) veciach: PhDr. Jaroslav Černák, riaditeľ Podpolianskeho osvetového strediska

Telefón/ fax: 0940 641 053

E mail: riaditel@osvetazvolen.sk

(ďalej ako „**objednávateľ**“ alebo „**mandant**“ v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

Právna forma:

Zapísaný v .................. registri ............................................

Štatutárny orgán:

IČO:

DIČ:

IČ DPH :

Bankové spojenie:

Číslo účtu:

Telefón/ fax:

E mail:

(ďalej ako **„zhotoviteľ“** alebo „**mandatár**“ v príslušnom gramatickom tvare a spolu s objednávateľom/mandantom ďalej ako **„zmluvné strany“** v príslušnom gramatickom tvare)

**PREAMBULA**

1. Zhotoviteľ bol vybraný na základe verejného obstarávania s prvkami urbanisticko – architektonickej súťaže "CENTRUM TRADIČNEJ KULTÚRY DETVA", ktorá bola vyhlásená v Úradnom vestníku Európskej únie č. xxx/2023 dňa .......
2. Táto Zmluva sa uzatvára ako výsledok rokovania nasledujúcom po súťaži podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zákon o verejnom obstarávaní“ alebo „ZVO“)
3. Zmluva sa rozdeľuje na nasledovné samostatné časti:
4. **Časť 1,** predmetom ktorej je úprava zmluvných podmienok týkajúcich sa dopracovania architektonicko – urbanistickej štúdie (AUŠ), vypracovania dokumentácie pre územné rozhodnutie (DÚR), dokumentácie pre stavebné povolenie s náležitosťami dokumentácie na realizáciu stavby (DSP s DRS) (ďalej aj ako **„AUŠ, DÚR, DSP s DRS**") podľa § 536 a nasl. Obchodného zákonníka,
5. **Časť 2,** predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,
6. **Časť 3,** predmetom ktorej je úprava zmluvných podmienok týkajúcich sa výkonu odborného autorského dohľadu (ďalej aj ako „**AD**“) podľa § 566 a nasl. Obchodného zákonníka,
7. **Časť 4,** predmetom ktorej sú ustanovenia, ktoré sú spoločné pre všetky časti tejto Zmluvy. Za účelom vylúčenia pochybností zmluvné strany týmto deklarujú, že ustanovenia časti 4 Zmluvy sa v plnom rozsahu vzťahujú na práva a povinnosti zmluvných strán súvisiace s vykonaním Diela definovaného v časti 1 Zmluvy ako aj na práva a povinnosti zmluvných strán pri vykonávaní inžinierskej činnosti (IČ) podľa časti 2 tejto Zmluvy a odborného autorského dohľadu (AD) podľa časti 3 tejto Zmluvy.
8. Stavbou sa pre účely tejto Zmluvy rozumie stavba s názvom: „Centrum tradičnej kultúry Detva“ (ďalej ako “stavba”).

ČASŤ 1

ZMLUVNÉ PODMIENKY NA DOPRACOVANIE ARCHITEKTONICKO – URBANISTICKEJ ŠTÚDIE (AUŠ), **VYPRACOVANIE DOKUMENTÁCIE PRE ÚZEMNÉ ROZHODNUTIE (DÚR) A DOKUMENTÁCIE PRE STAVEBNÉ POVOLENIE S NÁLEŽITOSŤAMI DOKUMENTÁCIE NA REALIZÁCIU STAVBY (DSP s DRS)**

**I.**

**Predmet Zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy (najmä v rozsahu a obsahu prílohy č. 1), na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať dielo vymedzené v tejto časti Zmluvy bez vád a nedorobkov a v kvalite a rozsahu zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou za účelom riadneho splnenia záväzku zhotoviteľa uvedeného v tejto Zmluve poskytnúť zhotoviteľovi nevyhnutne potrebnú súčinnosť, riadne a včas vykonané a odovzdané dielo bližšie vymedzené v tejto časti Zmluvy od zhotoviteľa prevziať spôsobom dohodnutým v Zmluve a zaplatiť zaň cenu dohodnutú v tejto Zmluve.

**II.**

**Predmet, rozsah a obsah diela**

1. Dielom sa na účely tejto Zmluvy rozumie :
2. **dopracovanie urbanisticko-architektonickej štúdie** (ďalej aj ako „**AUŠ**“)**,**
3. **vypracovanie projektovej dokumentácie pre územné rozhodnutie** (ďalej aj ako „**DÚR**“)**,**
4. **vypracovanie dokumentácie pre stavebné povolenie s náležitosťami dokumentácie na realizáciu stavby** (ďalej samostatne aj ako „**DSP s DRS**“) – v rámci stupňa dokumentácie DSP s DRS zhotoviteľ v nevyhnutnej miere vypracuje DÚR na funkčné celky, ktoré podľa zákona č. 50/1976 Zb. o územnom plánovaní a stavebnom poriadku (stavebný zákon) v  znení neskorších predpisov podliehajú územnému rozhodnutiu**,**

(ďalej spolu ako „**Dielo**“ alebo „**Dokumentácia**“).

1. Zhotoviteľ sa zaväzuje zhotoviť Dokumentáciu so všetkými náležitosťami v zmysle § 3 a § 9 vyhlášky Ministerstva Životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona v platnom znení a v rozsahu prílohy č. 2 a č. 3 Sadzobníka pre navrhovanie ponukových cien projektových prác a inžinierskych činností UNIKA 2021-2022. Stavebné objekty stavby musia byť navrhnuté v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím z 13.12.2006 a musia spĺňať požiadavky v súlade s vyhláškou Ministerstva životného prostredia SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Zhotoviteľ sa zaväzuje, že Dielo bude vypracované v obsahu, rozsahu a prílohách vymedzenom všetkými príslušnými právnymi predpismi platnými a účinnými na území SR, a to najmä, nie však výlučne, v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov a súvisiacich vyhlášok, v zmysle noriem ISO, STN EN, STN a sadzobníka UNIKA, príloha č. 2 a 3. Rozpočty budú spracované pre každý **funkčný celok** samostatne.
2. Zhotoviteľ je povinný zapracovať do Dokumentácie podmienky vzniknuté v jej predošlých stupňoch.
3. Zhotoviteľ je povinný vypracovať Dokumentáciu podľa podkladov, pokynov a požiadaviek objednávateľa a/alebo objednávateľom osobitne písomne splnomocnenej/poverenej osoby. Osoba osobitne písomne splnomocnená/poverená objednávateľom je povinná predložiť zhotoviteľovi písomnú plnú moc/poverenie, z ktorej jednoznačne vyplýva jej oprávnenie konať v mene objednávateľa.
4. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch v znení neskorších predpisov, autorizovaným geodetom podľa zákona č. 487/2021 Z. z. o Komore geodetov a kartografov v znení neskorších predpisov.
5. Zhotoviteľ je povinný:
6. Dokumentáciu navrhnúť optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí,
7. stavbu navrhnúť s ohľadom na požiadavky uvedené v Súťažnom zadaní urbanisticko-architektonickej súťaže a prípadnými dodatočnými požiadavkami objednávateľ, s ohľadom na do dodržanie stanovených finančných obmedzení,
8. riešenie stavby navrhnúť tak, aby sa počas realizácie stavby a po jej ukončení všetky dotknuté pozemky sprístupnili,
9. navrhnúť etapy preložiek a postup výstavby tak, aby sa minimalizovalo obmedzenie premávky na existujúcich cestách,

Zhotoviteľ si zabezpečí prieskumy, ak sú potrebné k návrhu technického riešenia, stavebného konania a realizácii stavby.

1. Zhotoviteľ vypracuje Dokumentáciu podľa podkladov a požiadaviek objednávateľa.
2. **Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní (neuvádzať v Dokumentácii ani výkaze výmer konkrétne názvy stavebných výrobkov a výrobkov).**
3. **Zhotoviteľ je povinný kedykoľvek na žiadosť objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Dokumentácie), ako súťažného podkladu vo verejnom obstarávaní vyhlásenom na realizáciu stavby, ak takáto situácia v procese verejného obstarávania nastane.**

**III.**

**Podklady, súčinnosť zmluvných strán**

**(a stavebníka na strane objednávateľa)**

1. Objednávateľ je povinný poskytnúť zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa a ktorých potreba odovzdania vznikne v priebehu plnenia Zmluvy. Spolupôsobenie objednávateľa musí byť riadne a včasné. Pokiaľ objednávateľ neposkytne spolupôsobenie riadne a včas, najneskôr do 5 pracovných dní po písomnej výzve zhotoviteľa, a v dôsledku toho sa zhotoviteľ dostane do omeškania, za takéto omeškanie zhotoviteľ nezodpovedá.
2. Zhotoviteľ je povinný pri vykonávaní Diela spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Diela/zohľadniť v Diele. Zhotoviteľ sa zaväzuje pri vypracovaní Dokumentácie postupovať vždy v súlade s pokynmi a požiadavkami objednávateľa a objednávateľom písomne splnomocnenej/poverenej osoby.
3. Zhotoviteľ je povinný, podľa požiadaviek objednávateľa minimálne však 1 x (raz) v kalendárnom mesiaci zúčastniť sa pracovného rokovania, v sídle objednávateľa, za nevyhnutnej účasti objednávateľa a stavebníka. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana a stavebník. Počas pracovných rokovaní je zhotoviteľ povinný informovať objednávateľa a stavebníka o stave rozpracovanosti Diela, príp. postupe inžinierskej činnosti a zisteniach pri výkone autorského dozoru. Zhotoviteľ je povinný predkladať na pracovné rokovania rozpracovanú Dokumentáciu s prílohami, za účelom ich prerokovania a odsúhlasenia objednávateľom a stavebníkom. Pripomienky objednávateľa a stavebníka z pracovného rokovania sú po ich prerokovaní a zapísaní do zápisu z pracovného rokovania záväzným pokynom objednávateľa pre zhotoviteľa.

IV.

Miesto, čas a spôsob plnenia,

Odovzdávacie a preberacie konanie, Licenčná zmluva

1. Zhotoviteľ sa zaväzuje, že riadne zhotovené (vykonané) **Dielo v rozsahu podľa tejto časti Zmluvy** odovzdá objednávateľovi v sídle objednávateľa:
   1. Dopracovanie architektonicko – urbanistickej štúdie (AUS):
   * **do 35 kalendárnych dní odo dňa uzavretia Zmluvy**
   1. Vypracovanie DÚR (v prípade potreby):
   * **do 60 kalendárnych dní odo dňa písomnej výzvy objednávateľa (napr. list, e-mail)**
   1. Vypracovanie DSP s DRS (DÚR v prípade potreby):
   * **do 150 kalendárnych dní odo dňa písomnej výzvy objednávateľa (napr. list, e-mail)**
2. Zhotoviteľ je povinný odovzdať Dielo **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dielo v elektronickej forme musí zodpovedať identickému členeniu ako v tlačenej forme.
3. Zhotoviteľ je povinný odovzdať Dielo v tlačenej forme v počte **6** vyhotovení a v elektronickej forme v počte vyhotovení 1**x USB**.

AUŠ 2x tlačená 1x USB

DÚR 6x tlačená 1x USB

DSP s DRS 6x tlačená 1x USB

1. Vyhotovenia akýchkoľvek častí Dokumentácie, ktoré bude objednávateľ požadovať a ktoré presiahnu ich v Zmluve dohodnutý počet budú účtované zhotoviteľom vo výške nepresahujúcej obvyklé náklady na reprografické práce. Zhotoviteľ je povinný na žiadosť objednávateľa tieto vyhotovenia poskytnúť.
2. Vykonaním Diela zo strany zhotoviteľa sa na účely Zmluvy rozumie včasné, bezchybné, vecne správne a úplné dokončenie Diela (každej jeho jednotlivej časti v zmysle čl. II ods. 1 písm. a) až c) tejto časti Zmluvy) podľa podmienok dohodnutých v tejto Zmluve a jeho odovzdanie a protokolárne prevzatie objednávateľom za podmienok uvedených v tomto článku tejto Zmluvy.
3. Preberacie protokoly k jednotlivým častiam Diela (každej jednotlivej časti podľa Zmluvy) podpíšu osoby oprávnené rokovať vo veciach technických za každú zo zmluvných strán. Za deň vykonania Diela (každej jeho jednotlivej časti podľa Zmluvy) sa považuje deň ukončenia preberacieho konania, ktorý je zároveň totožný s dňom uvedeným v preberacom protokole, ako deň podpisu objednávateľa, resp. osoby oprávnenej za objednávateľa rokovať vo veciach technických.
4. Dňom doručenia Diela do sídla objednávateľa sa začína preberacie konanie. Počas preberacieho konania je objednávateľ povinný skontrolovať Dielo, a v prípade zjavných vád Diela, je objednávateľ oprávnený oznámiť zhotoviteľovi skutočnosť, že Dielo má zjavné vady.
5. Preberacie konanie je skončené dňom podpísania preberacieho protokolu objednávateľom a zhotoviteľom. V preberacom protokole deklaruje objednávateľ skutočnosť, že Dielo nemá v deň podpísania preberacieho protokolu zjavné vady alebo skutočnosť, že Dielo zjavné vady má, pričom uvedie ich popis.
6. Objednávateľ sa zaväzuje podpísať preberací protokol na každú časť Diela zvlášť v lehote do 15 dní odo dňa doručenia Diela (jeho príslušnej časti) objednávateľovi, ak nenastanú skutočnosti uvedené v nasledujúcom odseku tohto článku Zmluvy. Preberací protokol sa vyhotoví v dvoch rovnopisoch, z ktorých jeden obdrží objednávateľ a jeden zhotoviteľ. Preberací protokol sa vyhotoví pre každú ucelenú samostatnú časť Diela (čl. II ods. 1 písm. a) až c) tejto časti Zmluvy) zvlášť.
7. Ak objednávateľ počas preberacieho konania zistí skutočnosť, že Dielo má zjavné vady, oznámi túto skutočnosť zhotoviteľovi e-mailom na elektronickú adresu zhotoviteľa uvedenú v záhlaví Zmluvy v lehote uvedenej v predchádzajúcom odseku tohto článku Zmluvy (ďalej len ,,**oznámenie o zjavných vadách**“). Zhotoviteľ je povinný vady odstrániť v lehote 10 pracovných dní odo dňa doručenia oznámenia o zjavných vadách. V odôvodnených prípadoch môže objednávateľ túto lehotu predĺžiť.
8. Odo dňa odoslania oznámenia o zjavných vadách Diela lehota podľa ods. 9 tohto článku Zmluvy neplynie. Odo dňa doručenia opraveného Diela spolu s písomným vyhlásením zhotoviteľa, že zjavné vady Diela uvedené v oznámení o zjavných vadách Diela boli odstránené, do sídla objednávateľa, plynie lehota podľa ods. 9 tohto článku Zmluvy ďalej, pričom sa jej dĺžka súčasne predlžuje o 14 pracovných dní (ďalej len ,,**predĺžené preberacie konanie**“). V prípade, ak doručené opravené Dielo v zmysle predchádzajúceho odseku bude obsahovať zjavné vady, objednávateľ je oprávnený postupovať v zmysle ods. 10 a tohto odseku tohto článku Zmluvy a to aj opakovane, až pokiaľ nenastane skutočnosť, že Dielo nebude mať žiadne zjavné vady.
9. Zmluvné strany sa dohodli, že v prípade, ak zhotoviteľ na základe prvýkrát doručeného oznámenia o zjavných vadách Diela riadne a včas neodstráni všetky v ňom uvedené zjavné vady Diela, považuje sa to za podstatné porušenie zmluvných povinností zo strany zhotoviteľa. Uvedené platí aj v prípade, ak zhotoviteľ neodstráni zjavné vady Diela na základe opätovne doručeného oznámenia o zjavných vadách Diela zo strany objednávateľa.
10. Ak objednávateľ počas predĺženého preberacieho konania zistí, že zjavné vady uvedené v oznámení o zjavných vadách Diela boli skutočne odstránené a Dielo už nemá iné zjavné vady, zhotoviteľ vyhotoví preberací protokol a ďalej sa pokračuje podľa nasledujúceho odseku tohto článku Zmluvy.
11. Zhotoviteľ je povinný predložiť jednotlivé časti Diela (v zmysle čl. II ods. 1 písm. a) až c) tejto časti Zmluvy) na záverečné kontroly a schválenie objednávateľovi vždy najneskôr do 7 dní pred časom odovzdania jednotlivých častí Diela. Po vykonaní kontroly príslušnej časti Diela pripraví zhotoviteľ protokol o odovzdaní a prevzatí Diela (resp. príslušnej časti Diela). Povinnými obsahovými náležitosťami každého Preberacieho protokolu o odovzdaní a prevzatí Diela sú:
12. údaje o zhotoviteľovi a objednávateľovi,
13. názov zákazky, číslo Zmluvy,
14. popis Dokumentácie/Diela  (jej/jeho konkrétnej časti, ktorá je predmetom odovzdávania a preberania podľa daného protokolu),
15. forma a počet vyhotovení Dokumentácie (časti Dokumentácie), prípadne iných podkladov,
16. cena za príslušnú časť Dokumentácie/Diela,
17. prehlásenie objednávateľa, či príslušnú časť Diela preberá alebo nepreberá,
18. zoznam vád a nedorobkov konkrétnej preberanej časti Diela.
19. Pokiaľ bude Dielo (alebo niektorá jeho časť) vykazovať drobné vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či ho prevezme s drobnými vadami alebo nedorobkami alebo ho neprevezme. Ak ho prevezme, v protokole určí lehotu na odstránenie vád alebo nedorobkov. O tom, či má Dielo vady alebo nedorobky a aký majú vplyv na Dielo ako celku a jeho užívanie, rozhoduje objednávateľ.
20. Objednávateľ je oprávnený neprevziať Dielo alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
21. Riadnym odovzdaním Diela/Dokumentácie (jeho/jej príslušnej časti), tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela, prechádza na objednávateľa jednak vlastnícke právo k Dielu (jeho príslušnej časti) a jednak nebezpečenstvo vzniku škody na Diele (jeho príslušnej časti). Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
22. V prípade, že Dielo alebo ktorákoľvek časť Diela, ktorého vykonanie je predmetom tejto časti Zmluvy spĺňa náležitosti autorského diela podľa zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „**autorský zákon**“), Zhotoviteľ udeľuje objednávateľovi dňom jeho protokolárneho odovzdania v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona tak, aby Dielo alebo jeho časť mohol objednávateľ používať na vlastnú potrebu, a za týmto účelom ho poskytovať aj tretím osobám ako podklady pre plnenie úloh objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov, ale najmä ich poskytnúť orgánom a organizáciám štátnej správy a územnej samosprávy. Zhotoviteľ zároveň objednávateľovi udeľuje dňom protokolárneho prevzatia Diela právo udeliť tretej osobe súhlas na jeho použite v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena zhotoviteľa v zmysle tohto odseku tohto článku Zmluvy je plne zahrnutá v celom rozsahu v cene Diela dojednanej podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči objednávateľovi žiadne nároky. Objednávateľ sa zaväzuje použiť Dielo výlučne pre potreby vyplývajúce z tejto Zmluvy a v súlade s ustanoveniami autorského zákona.
23. Zhotoviteľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, zhotoviteľ sa zaväzuje, že po doručení písomnej výzvy uhradí objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá objednávateľovi vznikne v dôsledku uplatnenia takéhoto nároku tretej osoby / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia ods. 18 a 19 tohto článku Zmluvy platia aj po zániku tejto Zmluvy, z akéhokoľvek dôvodu. Ostatné nároky objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
24. Riadnym odovzdaním Diela (jeho príslušnej časti) tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela (jeho príslušnej časti), prechádza na objednávateľa jednak vlastnícke právo k Dielu (príslušnej časti Diela) a jednak nebezpečenstvo vzniku škody na Diele (jeho príslušnej časti). Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
25. Zmluvné strany sa dohodli, že pre prípad porušenia čo i len jednej z týchto povinností zhotoviteľa:
    1. vykonať Predmet Zmluvy(príslušnú časť Predmetu Zmluvy) riadne (bez vád a nedorobkov) a včas alebo
    2. riadne a včas odstrániť vady a nedorobky na Diele(na príslušnej časti Diela), ktoré sú uvedené v Protokole o odovzdaní a prevzatí Diela (príslušnej časti Diela) a to za omeškanie s odstránením každej jednotlivej vady alebo nedorobku zvlášť, alebo
    3. riadne a včas odstrániť vady uplatnené objednávateľom v záručnej dobe a  to za omeškanie s odstránením každej reklamovanej vady zvlášť

je zhotoviteľ povinný zaplatiť objednávateľovi zmluvnú pokutu vo výške 0,5% z celkovej ceny Predmetu Zmluvy (vrátane DPH) uvedenej v  článku V. ods. 2 Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

1. Zmluvné strany považujú výšku dohodnutých zmluvných pokút uvedených v ods. 10 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a na cenu Predmetu Zmluvy.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

V.

Cena Diela a platobné podmienky

1. Cena Diela je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cena Diela sa považuje **za cenu maximálnu** a platnú počas celej doby trvania Zmluvy, sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou zhotoviteľa.

**Cena Diela, t.j. Cena za vypracovanie Dokumentácie v súlade s touto Zmluvou**, je spolu s cenou za inžiniersku činnosť a cenou za výkon Autorského dohľadu súčasťou maximálnej celkovej ceny Predmetu Zmluvy, podľa čl. III bod II časť 4 tejto Zmluvy, a jej presná výška bude stanovená dohodou zmluvných strán v rokovacom konaní.

1. **Podkladom pre úhradu ceny Diela bude faktúra** vystavená zhotoviteľom až po riadnom ukončení prác predstavujúcich inžiniersku činnosť upravenú v zmysle časti 2 tejto Zmluvy.
2. Preddavky sa neposkytujú vôbec.

**Čl. VI**

**Sankcie**

1. V prípade omeškania zhotoviteľa s odovzdaním Diela v termíne podľa tejto časti Zmluvy, vzniká objednávateľovi nárok voči Zhotoviteľovi na zaplatenie zmluvnej pokuty vo výške 0,5% z Ceny za Dokumentáciu/Ceny Diela bez DPH za každý čo i len začatý deň omeškania.

ČASŤ 2

ZMLUVNÉ PODMIENKY VÝKONU INŽINIERSKEJ ČINNOSTI (IČ)

Čl. I

Predmet Zmluvy

1. Mandatár sa zaväzuje pre mandanta v jeho mene a na jeho účet a za dojednanú cenu uvedenú v tejto časti Zmluvy vykonať inžiniersku činnosť špecifikovanú v tejto časti Zmluvy. Mandant sa zaväzuje zaplatiť mandatárovi za takéto vykonanie inžinierskej činnosti cenu uvedenú v tejto časti Zmluvy.

Čl. II

Predmet, rozsah a obsah inžinierskej činnosti

1. Mandatár sa zaväzuje, že bude pre mandanta v rozsahu a za podmienok dohodnutých v tejto Zmluve vykonávať inžiniersku činnosť s náležitou odbornou starostlivosťou, v rámci ktorej je mandatár povinný vykonať:
2. odsúhlasiť Dokumentáciu so všetkými dotknutými vlastníkmi, resp. správcami inžinierskych sietí, s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie územného rozhodnutia k stavbe (v prípade nevyhnutnej potreby) a stavebného povolenia k stavbe;
3. vykonať všetky potrebné prípravné úkony a obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre získanie právoplatného stavebného povolenia;
4. podať žiadosti o vydanie stavebného povolenia k stavbe;
5. zastupovať mandanta v konaniach pred príslušným stavebným úradom, ako aj pri komunikácií s dotknutými orgánmi a účastníkmi stavebného konania k stavbe;
6. bezodkladne informovať mandanta o všetkých skutočnostiach súvisiacich s výkonom inžinierskej činnosti, najmä o stave a priebehu konaní, čase a stave jednotlivých zrealizovaných a prekladaných úkonov, o problémoch pri získavaní stanovísk a vyjadrení dotknutých orgánov;
7. na požiadanie objednávateľa, najneskôr však pri doručení právoplatného rozhodnutia (stavebného povolenia), odovzdať mandantovi všetky vyjadrenia dotknutých orgánov, ktoré mandatár získal v súvislosti s vykonávaním inžinierskej činnosti;
8. v prípade, ak počas účinnosti tejto Zmluvy dôjde k zmenám či úpravám Dokumentácie, vykonať všetky potrebné úkony ako aj obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre získanie právoplatného stavebného povolenia k stavbe pre zmenenú/upravenú Dokumentáciu, resp. zabezpečiť zmenu už vydaného právoplatného stavebného povolenia k stavbe;
9. zabezpečiť vydanie nových povolení (územné rozhodnutia, stavebné povolenia);
10. inžinierskou činnosťou sa v zmysle tejto Zmluvy rozumie aj príslušná dokumentácia, ktorá má byť výsledkom vyššie uvedených činností z predchádzajúcich bodov tohto ust. čl. II ods. 1 tejto časti Zmluvy

(ďalej spolu ako „**Inžinierska činnosť**“ alebo „**IČ**“).

Mandant si vyhradzuje právo vopred odsúhlasiť mandatárovi zahájenie jednotlivých činností IČ v zmysle tejto Zmluvy.

1. Mandatár sa zaväzuje, že IČ bude vykonávaná s vynaložením všetkej potrebnej odbornej starostlivosti. Mandatár sa zaväzuje svoj záväzok (IČ) vykonať riadne a poctivo, s vynaložením odbornej starostlivosti, v záujme a podľa pokynov mandanta, inak mu v plnom rozsahu zodpovedá za škodu.
2. Mandatár sa zaväzuje IČ uskutočňovať v súlade so záujmami mandanta, ktoré mandatár pozná alebo musí poznať a podľa jeho pokynov, zápisov a dohôd oprávnených osôb zmluvných strán a v súlade s vyjadreniami a rozhodnutiami dotknutých subjektov a všetkými aplikovateľnými všeobecne záväznými právnymi predpismi. Mandatár nie je viazaný pokynmi mandanta, pokiaľ tieto sú v rozpore so všeobecne záväznými právnymi predpismi alebo dobrými mravmi.
3. Mandatár je povinný bezodkladne oznámiť mandantovi všetky okolnosti, ktoré zistil pri zariaďovaní záležitostí podľa tejto časti Zmluvy pri výkone IČ, ktoré môžu mať vplyv na zmenu jeho pokynov.
4. Mandatár je povinný pri zariaďovaní záležitostí týkajúcich sa výkonu IČ:
   1. dodržiavať všetky právne a technické predpisy vzťahujúce sa na vykonávanie jeho povinností vyplývajúcich z Predmetu Zmluvy,
   2. vykonať IČ v záujme mandanta zodpovedne, riadne a poctivo, s odbornou starostlivosťou, plniť pokyny mandanta v súlade s právnymi predpismi.
5. Mandatár je povinný bezodkladne informovať osobu mandanta o priebehu vykonávania IČ na jeho požiadanie.

Čl. III

Súčinnosť zmluvných strán

1. Mandatár bude bezodkladne písomne, najmä prostredníctvom elektronickej pošty informovať mandanta o priebehu vykonávania IČ na jeho požiadanie, a to na e-mailovú adresu mandanta uvedenú v záhlaví tejto Zmluvy (ak je uvedených viac e-mailových adries, tak na všetky uvedené e-mailové adresy).

Čl. IV

Čas a spôsob výkonu Inžinierskej činnosti

1. Mandatár sa zaväzuje vykonať pre mandanta Inžiniersku činnosť podľa tejto časti Zmluvy nasledovne:

Inžinierska činnosť:

* k vydaniu územného rozhodnutia:

**do 130 kalendárnych dní odo dňa protokolárneho odovzdania a prebratia DÚR**

* k vydaniu stavebného povolenia

**do 150 kalendárnych dní odo dňa protokolárneho odovzdania a prebratia DSP**

1. Mandatár je povinný pri výkone Inžinierskej činnosti dodržiavať všetky príslušné právne a technické predpisy SR ako aj EÚ vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu IČ, platobné a fakturačné podmienky**

1. Cena výkonu IČ je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania inžinierskej činnosti.
2. **Maximálna Cena za Inžiniersku činnosť (IČ)** **celkom:** Cena za Inžiniersku činnosť v súlade s touto Zmluvou, je spolu s cenou za vypracovanie Dokumentácie a cenou za výkon Autorského dohľadu súčasťou maximálnej celkovej ceny Predmetu Zmluvy, podľa čl. III bod II časť 4 tejto Zmluvy, a jej presná výška bude stanovená dohodou zmluvných strán v rokovacom konaní.
3. Mandatár vyhotoví faktúru v súlade s týmto článkom, a to v lehote najneskôr do 15 dní odo dňa podpísania preberacieho protokolu podpísaného oboma zmluvnými stranami, pričom výška fakturovanej sumy bude predstavovať 100% celkovej ceny za IČ. Zároveň je Mandatár po podpísaní preberacieho protokolu podľa tohto odseku Zmluvy oprávnený vystaviť aj faktúru za Dokumentáciu v súlade s Čl. V časti 1 tejto Zmluvy.
4. Podpísaniu preberacieho protokolu predchádza záverečné prerokovanie, na ktorom mandatár mandantovi predloží právoplatné rozhodnutie – územné rozhodnutie a stavebné povolenie k stavbe, ktoré je výsledkom Inžinierskej činnosti podľa tejto Zmluvy.

**Čl. VI**

**Sankcie**

* + - 1. V prípade omeškania mandatára s vykonaním Inžinierskej činnosti v termíne podľa tejto časti Zmluvy, vzniká mandantovi nárok voči mandatárovi na zaplatenie zmluvnej pokuty vo výške 100,- EUR za každý čo i len začatý deň omeškania s plnením tejto povinnosti mandatára, a to s výnimkou prípadu, ak toto omeškanie bolo spôsobené treťou osobou zúčastnenou pri realizácii IČ nezávisle od vôle mandatára, prípadne zo strany ktoréhokoľvek správneho orgánu v rámci riešenia, posudzovania veci zahŕňajúcej Inžiniersku činnosť v zmysle tejto Zmluvy v prípadoch, kedy mandatár mal splnené všetky požiadavky dotknutého správneho orgánu, pričom tento aj napriek tomu vo veci riadne a včas nekonal.

ČASŤ 3

ZMLUVNÉ PODMIENKY VÝKONU ODBORNÉHO AUTORSKÉHO DOHĽADU (AD)

Čl. I

Predmet Zmluvy

1. Mandatár sa zaväzuje pre mandanta v jeho mene a na jeho účet a v súlade s pokynmi a požiadavkami mandanta a mandantom osobitne písomne splnomocnenej/poverenej osoby, a za dojednanú cenu uvedenú v tejto časti Zmluvy vykonať činnosť odborného **autorského dohľadu špecifikovanú v tejto časti Zmluvy. Mandant sa zaväzuje zaplatiť mandatárovi za takéto vykonanie činnosti odborného autorského dohľadu cenu uvedenú v tejto časti Zmluvy.**

**Čl. II**

**Predmet, rozsah a obsah činnosti odborného autorského dohľadu (AD)**

1. Mandatár sa zaväzuje, že bude pre mandanta v rozsahu a za podmienok dohodnutých v tejto Zmluve a v súlade s pokynmi a požiadavkami mandanta a mandantom osobitne písomne splnomocnenej/poverenej osoby vykonávať činnosť odborného autorského dohľadu s náležitou odbornou starostlivosťou, v rámci ktorej je zhotoviteľ povinný plniť nasledovné činnosti (v zmysle Prílohy č. 4 sadzobníka projektových prác UNIKA):
2. poskytovanie vysvetlení potrebných na vypracovanie zhotoviteľskej (dielenskej) dokumentácie,
3. účasť na stavebnom konaní k stavbe,
4. účasť na odovzdaní staveniska realizátorovi stavebných prác na stavbe,
5. kontrola dodržiavania Dokumentácie s prihliadnutím na podmienky určené stavebným povolením k stavbe s poskytovaním vysvetlení potrebných pre plynulosť realizácie stavby,
6. posudzovanie návrhov dodávateľov stavebných prác na stavbe na zmeny a odchýlky v častiach Dokumentácie spracovávaných dodávateľmi stavebných prác na stavbe z pohľadu dodržania technicko-ekonomických parametrov stavby, dodržania lehôt realizácie stavby, prípadne ďalších údajov a ukazovateľov,
7. účasť na kontrolných dňoch (po vyzvaní mandantom minimálne tri (3) pracovné dní vopred),
8. účasť na operatívnych poradách vedenia stavby,
9. účasť na kontrolných poradách zástupcov štatutárnych orgánov účastníkov realizácie stavby,
10. účasť na odovzdaní a prevzatí stavby alebo jej časti,
11. účasť na kolaudačnom konaní stavby.
12. poskytnúť, počas výkonu činnosti autorského dohľadu, objednávateľom osobitne písomne poverenému/splnomocnenému rozpočtárovi potrebnú súčinnosť pri priebežnom ako aj finálnom prepočte celkových nákladov na stavbu

(ďalej ako **„autorský dohľad“** alebo **„AD“**).

Čl. III

Podklady, súčinnosť zmluvných strán

1. Podkladmi pre výkon AD podľa tejto Zmluvy sú:
2. kópie stavebných povolení a ohlásení stavebných objektov stavby, vrátane dokladov vyplývajúcich z prerokovania projektovej dokumentácie v stavebnom konaní;
3. časový harmonogram projektu doručený dodávateľom stavebných prác na stavbe ku dňu odovzdania a prevzatia staveniska;
4. zápisy v stavebnom denníku;
5. písomne zachytené návrhy objednávateľa a dodávateľa stavebných prác na stavbe;
6. zápisy z kontrolných dní a výrobných porád na stavbe.
7. Mandant zabezpečí mandatárovi pre výkon AD primerané organizačno-technické predpoklady, najmä zabezpečí prístup k stavebnému denníku stavby každodenne počas celej pracovnej doby.
8. Mandant bude pravidelne a včas bez odkladov oboznamovať mandatára so všetkými skutočnosťami a okolnosťami, ktoré môžu ovplyvňovať jeho výkon AD.
9. Mandant si bude požiadavky dodávateľa stavebných prác na stavbe na výkon AD zásadne nárokovať prostredníctvom oprávneného zamestnanca mandanta - ako osoby oprávnenej rokovať vo veciach technických za mandanta.
10. Mnadant sa zaväzuje, že počas plnenia predmetu Zmluvy poskytne mandatárovi v rozsahu nevyhnutne potrebnom spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u mandanta a ktorých potreba vznikne v priebehu plnenia tejto Zmluvy. Toto spolupôsobenie poskytne mandatárovi najneskoršie do 3 dní od jeho preukázateľného vyžiadania. V osobitných prípadoch je možné obojstranne dohodnúť individuálny termín spolupôsobenia.
11. Za právnu a vecnú správnosť podkladov poskytnutých mandatárovi zodpovedá mandant.
12. Za technickú správnosť a vhodnosť podkladov, ktoré poskytne mandant mandatárovi nesie zodpovednosť mandant. Za správnosť a vhodnosť ostatných podkladov (získaných od tretích osôb) nesie zodpovednosť subjekt, ktorý ich mandatárovi poskytol. Povinnosťou mandatára je upozorniť mandanta, alebo ten subjekt, ktorý poskytol podklady na nesprávnosť, alebo nevhodnosť dodaných podkladov v lehote najneskôr do 5 dní odo dňa ich doručenia.
13. Mandatár zodpovedá za škodu na veciach prevzatých od mandanta na výkon AD a na veciach prevzatých od tretích osôb, ibaže túto škodu nemohol odvrátiť ani pri vynaložení odbornej starostlivosti.
14. Rozhodnutia z výkonu AD sa budú zaznamenávať bez zbytočného odkladu do stavebného denníka, listom, alebo e-mailom adresovaným mandantovi.
15. Čas nevyhnutný na výkon AD (t. j. skutočný počet hodín, potrebný na výkon činnosti podľa Zmluvy) potvrdí osoba oprávnená rokovať vo veciach technických za mandanta.
16. AD bude vykonávať mandatár (odborne spôsobilá osoba) osobne, prípadne zmluvnými stranami prizvaní špecialisti, ktorých prizvanie musí vopred písomne odsúhlasiť mandant. Ich činnosť bude koordinovať osoba oprávnená rokovať vo veciach technických za mandanta a mandatára. Mandatár vyhlasuje, že má oprávnenie na vykonávanie činností vyplývajúcich z výkonu AD, ku ktorým sa zaviazal na základe tejto časti Zmluvy. V prípade zložitých riešení a v prípade potreby účasti špecialistov, mandatár dodá mandantovi svoje stanovisko v termíne, ktorý bude dohodnutý podľa rozsahu riešeného problému, inak bez zbytočného odkladu.
17. V prípade porušenia povinnosti mandatára vykonávať činnosti AD osobne alebo v prípade porušenia povinnosti žiadať predchádzajúci súhlas od mandanta s prizvaním špecialistov, mandatár zodpovedá mandantovi za škodu tým spôsobenú.

**Čl. IV**

**Cena výkonu AD, platobné a fakturačné podmienky**

1. Cena výkonu AD je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, ako cena maximálna, záväzná a nemenná, a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania činnosti AD. Mandatár nie je za žiadnych okolností, ani v prípade akýchkoľvek zmien Diela (s výnimkou zmien vyžiadaných mandantom a následne dohodnutých nad rámec dojednaní uvedených v tejto Zmluve) požadovať cenu za výkon AD vyššiu než je cena stanovená v tejto Zmluve.
2. **Maximálna cena za výkon AD celkom:** Cena **za Autorský dohľad** **celkom** v súlade s touto Zmluvou, je spolu s cenou za vypracovanie Dokumentácie a cenou za výkonInžinierskej činnosti súčasťou maximálnej celkovej ceny Predmetu Zmluvy, podľa čl. III bod II časť 4 tejto Zmluvy, a jej presná výška bude stanovená dohodou zmluvných strán v rokovacom konaní.
3. Zmluvné strany sa dohodli, že cenu za výkon AD podľa tejto Zmluvy mandant uhradí mandatárovi jednou faktúrou, ktorú mandatár vystaví po odsúhlasení súpisu vykonaných prác o výkone AD na stavbe a počtom hodín osobou oprávnenou rokovať za mandanta vo veciach technických v súlade s nasledujúcim odsekom tohto článku Zmluvy.
4. Skutočný výkon AD bude podložený kópiami zápisov o výkone AD na stavbe a počtom potvrdených hodín osobou oprávnenou rokovať za mandanta vo veciach technických. Potvrdený výkon AD v počte hodín zohľadňuje spravidla celodenný pracovný čas a do výkonu AD sa započítava počet hodín, potrebný na spracovanie doplnkov, alebo iných stanovísk, či riešení, požadovaných objednávateľom.
5. V prípade, že dôjde k predčasnému ukončeniu stavby, bude mandatár fakturovať mandantovi práce, ktoré boli rozpracované ku dňu jej ukončenia, vo výške vzájomne dohodnutého rozsahu vykonaných činností AD, a to podielom z dohodnutej maximálnej celkovej ceny za výkon AD podľa tejto časti Zmluvy, a to pre jednotlivé činnosti AD vyplývajúce z predmetu Zmluvy uvedené v tejto časti Zmluvy.

**Čl. V**

**Sankcie**

1. Mandant má nárok na zmluvnú pokutu a mandatár sa zaväzuje zaplatiť mandantovi zmluvnú pokutu za neospravedlnenú neúčasť mandatára ako odborného autorského dohľadu (AD) na kontrolných dňoch stavby vo výške 500,- EUR za každý kontrolný deň, na ktorom sa mandatár nezúčastní, ak písomnú (list, e-mail) pozvánku dostal minimálne tri (3) pracovné dni pred konaním kontrolného dňa.
2. Mandant má nárok na zmluvnú pokutu a mandatár sa zaväzuje zaplatiť mandantovi zmluvnú pokutu vo výške 300,- EUR za každé nevyriešenie technického problému stavby, ktorého riešenie patrí do pôsobnosti AD podľa Zmluvy a/alebo za každé nesplnenie povinnosti mandatára ako odborného autorského dohľadu (AD) vyplývajúcej mu z tejto Zmluvy.
3. Mandant má nárok na zmluvnú pokutu a mandatár sa zaväzuje zaplatiť mandantovi zmluvnú pokutu vo výške 300,- EUR za každú neospravedlnenú neúčasť mandatára ako odborného autorského dohľadu (AD) na odovzdaní a prevzatí stavby alebo jej časti, vrátane dohodnutých alebo všeobecne záväznými právnymi predpismi stanovených skúšok, ak bol mandatár o tom vyrozumený minimálne tri (3) pracovné dni vopred.
4. Ospravedlnenou neúčasťou mandatára sa na účely tejto Zmluvy rozumie každé preukázateľné oznámenie mandatára o jeho neúčasti, ktoré mandatár doručí mandantovi aspoň 2 dni vopred (napr. písomne/e-mailom na adresy uvedené v tejto Zmluve).

**Čl. VI**

**Čas a spôsob výkonu autorského dohľadu**

1. Mandatár je povinný začať vykonávať činnosť AD **dňom odovzdania staveniska a jeho prevzatia zo strany dodávateľa stavebných prác na stavbe**. Činnosť AD bude ukončená **dňom odstránenia poslednej vady a nedorobku stavby.** Výkon AD je podmienený nadobudnutím účinnosti zmluvy o dielo, predmetom ktorej bude realizácia stavebných prác na stavbe, uzatvorenej medzi mandantom/objednávateľom a dodávateľom stavebných prác na stavbe.
2. Predpokladaná dĺžka výkonu činnosti AD na stavbe je v predpokladanej lehote výstavby: 18 mesiacov.
3. Mandatár je povinný začať vykonávať činnosť AD odo dňa uvedeného v písomnom oznámení mandanta o odovzdaní staveniska, ktoré sa mandant zaväzuje zaslať doporučenou poštovou zásielkou adresovanou do sídla mandatára najneskôr **sedem dní** pred začatím stavebných prác na stavbe.
4. Stavebné práce na stavbe sa na účely tejto Zmluvy považujú za skončené dňom nadobudnutia právoplatnosti kolaudačného rozhodnutia pre stavbu.
5. Mandatár je povinný pri výkone činnosti AD dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.
6. Za výkon AD sa považuje:
   * 1. účasť na kontrolných dňoch, z ktorých mandatár vždy vyhotoví zápis o výkone AD;
     2. vykonanie zmien v Dokumentácii, ktoré sa vopred nedali predvídať.

**ČASŤ 4**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania podľa zákona o verejnom obstarávaní s predmetom zákazky: **dopracovanie urbanisticko-architektonickej štúdie (AUŠ), vypracovanie dokumentácie pre územné rozhodnutie (DÚR) a dokumentácie pre stavebné povolenie s náležitosťami dokumnetácie na realizáciu stavby (DSP s DRS), zabezpečenie inžinierskej činnosti (IČ) a výkon odborného autorského dohľadu (AD) k stavbe s názvom:** *„*Centrum tradičnej kultúry Detva*“* (ďalej ako „**verejné obstarávanie**“).
2. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej ako „**Ponuka**“) a vyhodnotil ju ako najvýhodnejšiu. Ponuka zhotoviteľa je obsiahnutá v neoddeliteľnej **prílohe č. 1** tejto Zmluvy.
3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v zmysle Zmluvy, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela a inžinierskej činnosti, ktoré sú obidve špecifikované v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie (na účely tejto Zmluvy aj ako „**SR**“ a „**EÚ**“), spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela a výkonom inžinierskej činnosti podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela a vykonanie inžinierskej činnosti podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela a ceny za výkon IČ a AD dohodnutých touto Zmluvou.

**Čl. II**

**Odovzdávacie a preberacie konanie**

1. Vykonaním predmetu Zmluvy, ktorý je špecifikovaný v čl. I ods. 1 časti 1 Zmluvy, v čl. I ods.1 časti 2 Zmluvy a v čl. I ods. 1 časti 3 Zmluvy (ďalej ako „Predmet plnenia“), sa na účely Zmluvy rozumie včasné, bezchybné, vecne správne a úplné dokončenie Predmetu plnenia (každej jeho jednotlivej časti v zmysle tejto Zmluvy, a to: Dokumentácia/Dielo, IČ a AD) podľa podmienok dohodnutých v Zmluve a jeho odovzdanie a protokolárne prevzatie objednávateľom za podmienok uvedených v tejto Zmluve.
2. Preberacie protokoly k jednotlivým častiam Predmetu plnenia (každej jednotlivej časti Predmetu plnenia podľa tejto Zmluvy) podpíšu osoby oprávnené rokovať vo veciach technických za každú zo zmluvných strán. Za deň vykonania Predmetu plnenia (každej jednotlivej časti Predmetu plnenia podľa tejto Zmluvy) sa považuje deň ukončenia preberacieho konania, ktorý je zároveň totožný s dňom uvedeným v preberacom protokole k Predmetu plnenia ako deň podpisu objednávateľa - osoby oprávnenej za objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu plnenia (Dokumentáciu/Dielo, výkon IČ a AD) na priebežné a záverečné kontroly a schválenie objednávateľovi vždy najneskôr do 7 dní pred časom odovzdania týchto jednotlivých častí Predmetu plnenia. Po vykonaní kontroly príslušnej časti Predmetu plnenia pripraví zhotoviteľ Protokol o odovzdaní a prevzatí Predmetu plnenia (resp. príslušnej časti Predmetu plnenia). Povinnými obsahovými náležitosťami každého Protokolu o odovzdaní a prevzatí Predmetu plnenia (resp. príslušnej časti Predmetu plnenia) sú:
4. údaje o zhotoviteľovi/mandatárovi a objednávateľovi/mandantovi;
5. názov zákazky, číslo Zmluvy;
6. popis Dokumentácie/Diela, inžinierskej činnosti (IČ) a odborného autorského dohľadu (AD) (resp. konkrétnej časti Predmetu plnenia, ktorá je predmetom odovzdávania a preberania podľa daného Protokolu);
7. forma a počet vyhotovení Dokumentácie/Diela (časti Predmetu plnenia);
8. cena za príslušnú časť Predmetu plnenia;
9. prehlásenie objednávateľa, či príslušnú časť Predmetu Zmluvy preberá alebo nepreberá;
10. zoznam vád a nedorobkov konkrétnej preberanej časti Predmetu plnenia.
11. Pokiaľ bude Predmet plnenia (alebo niektorá jeho časť) vykazovať drobné vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Predmet plnenia (príslušnú časť Predmetu plnenia) prevezme s drobnými vadami alebo nedorobkami alebo ho neprevezme. Ak Predmet plnenia (príslušnú časť Predmetu plnenia) prevezme, v Protokole určí lehotu na odstránenie drobných vád alebo nedorobkov. O tom, či má Predmet plnenia (príslušná časť Predmetu plnenia) vady alebo nedorobky a aký majú vplyv na Predmet plnenia a jeho užívanie, rozhoduje objednávateľ.
12. Objednávateľ je oprávnený neprevziať Predmet plnenia alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Predmet plnenia.
13. Riadnym odovzdaním Predmetu plnenia (príslušnej časti Predmetu plnenia) tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Predmetu plnenia (príslušnej časti Predmetu plnenia), prechádza na objednávateľa jednak vlastnícke právo k Predmetu plnenia (príslušnej časti Predmetu plnenia) a jednak nebezpečenstvo vzniku škody na Predmete plnenia (príslušnej časti Predmetu plnenia). Za poškodenie, stratu alebo zničenie Predmetu plnenia alebo jeho časti zodpovedá zhotoviteľ až do času riadneho odovzdania Predmetu plnenia objednávateľovi.
14. V prípade podstatného porušenia Zmluvy zo strany zhotoviteľa, a následnom odstúpení od Zmluvy zo strany objednávateľa, zhotoviteľ bezodplatne prevádza na objednávateľa všetky práva viažuce sa k Dielu, resp. poskytuje objednávateľovi trvalú, výhradnú a neobmedzenú, bez osobitného súhlasu zhotoviteľa prevoditeľnú licenciu (súhlas) na používanie Diela tak, že objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu zhotoviteľa na ľubovoľný účel, prípadne v rovnakom rozsahu práva previesť, či poskytnúť čiastočne alebo v celosti tretej strane, a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.

**Čl. III**

**Spoločné ustanovenia o cene**

**Platobné a fakturačné podmienky**

1. Cena (odmena) za vykonanie a odovzdanie Predmetu plnenia na základe tejto Zmluvy je dohodnutá na základe **Špecifikácií cien z Ponuky zhotoviteľa, ktoré tvoria Prílohu č. 1 k Zmluve (ďalej iba „cena Predmetu plnenia“)**. Cena Predmetu plnenia sa považuje **za cenu maximálnu, záväznú a nemennú** a platnú počas celej doby trvania Zmluvy. Cena Predmetu plnenia je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov za celý Predmet plnenia a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Predmetu plnenia podľa tejto Zmluvy (t.j. zhotovenie Diela a výkon inžinierskej činnosti (IČ) a odborného autorského dohľadu (AD)), a to v súlade s pokynmi a požiadavkami objednávateľa podľa tejto Zmluvy. Zhotoviteľ nie je za žiadnych okolností ani v prípade akýchkoľvek zmien Predmetu plnenia požadovať cenu vyššiu než je cena stanovená v tejto Zmluve.
2. Maximálna celková cena Predmetu Zmluvy predstavuje celkom sumu:

Cena bez DPH 50.000EUR

DPH 20 % 10.000EUR

**Cena s DPH 60.000EUR**

**(slovom: šesťdesiattisíc EUR, 00/100 ) s DPH.**

1. Podkladom pre úhradu ceny Predmetu plnenia budú tri (3) **samostatné faktúry,** a to zvlášť pre každú časť Predmetu plnenia, t.j. samostatne pre Dielo/Dokumentáciu (DUR + DSP s DRS), zvášť pre výkon IČ a zvlášť pre odborný autorský dohľad (AD).
2. Na účely fakturácie sa za deň dodania Predmetu plnenia (jeho časti) považuje deň podpísania Protokolu o odovzdaní a prevzatí (časti) Predmetu plnenia oprávnenou osobou objednávateľa (osobou oprávnenou rokovať vo veciach technických za objednávateľa). **Zhotoviteľovi bude uhradená cena iba v rozsahu za skutočne vykonané a odovzdané časti Predmetu plnenia** **(skutočne vyhotovenú a odovzdanú Dokumentáciu/Dielo, skutočne vykonaný a objednávateľom odsúhlasený výkon IČ a AD).**
3. Preddavky sa v zmysle tejto Zmluvy neposkytujú vôbec.
4. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
5. Splatnosť jednotlivých faktúr je 30 dní od dňa doporučeného doručenia faktúry do podateľne objednávateľa.
6. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí časti Predmetu Zmluvy. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí fakturovanej časti Predmetu Zmluvy, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
7. Faktúra sa považuje za zaplatenú dňom pripísania príslušnej sumy na účet zhotoviteľa.
8. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

Čl. IV

Zodpovednosť zhotoviteľa

1. Zhotoviteľ je povinný postupovať pri vykonávaní Predmetu plnenia s odbornou starostlivosťou, za striktného dodržiavania všetkých pre realizáciu Predmetu plnenia do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a Prílohe č. 1 k Zmluve, požiadaviek a pokynov objednávateľom osobitne písomne splnomocnenej/poverenej osoby a požiadaviek a pokynov objednávateľa lege artis.
2. Zhotovitel’ zodpovedá za to, že Predmet plnenia (každá jeho časť) je zhotovený, resp. vykonaný v najvyššej kvalite podľa požiadaviek tejto Zmluvy a že počas plynutia záručnej doby bude mať okrem súladu s požiadavkami tejto Zmluvy aj vlastnosti podľa tejto Zmluvy.
3. Predmet plnenia má vady, ak Predmet plnenia alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené/vykonané postupom zhotoviteľa, ktorý nezodpovedá požiadavkám na Predmet plnenia alebo jeho časť kladeným.
4. Zhotoviteľ zodpovedá za vady, ktoré má Predmet plnenia alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
5. Záručná doba začína plynúť odo dňa riadneho odovzdania a prevzatia Predmetu plnenia objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Predmetu plnenia) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie stavby, na ktorú sa Predmet plnenia vzťahuje, resp. dňom riadneho odovzdania a prevzatia stavby, na ktorú sa Predmet plnenia vzťahuje, pričom rozhodujúca udalosť pre skončenie plynutia záručnej doby bude tá, ktorá nastane skôr.
6. Záruka v rámci plynutia záručnej doby sa vzťahuje na všetky vlastnosti Predmetu plnenia, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania/vykonávania, technickú a odbornú bezchybnosť. Zhotoviteľ je povinný zhotoviť Dokumentáciu tak, aby mala vlastnosti požadované v čl. II ods. 3 časti 1 Zmluvy.
7. Zhotoviteľ zodpovedá za škodu na Predmete plnenia spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Predmetu plnenia a za škody s tým súvisiace. Pokiaľ zhotoviteľ použije na vykonanie Predmetu plnenia alebo jeho časti tretie osoby, v plnej miere zodpovedá za ich činnosť, akoby túto vykonával sám.
8. Predmet plnenia má vady, ak Predmet plnenia alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnom predpise alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám kladeným na Predmet plnenia alebo jeho časť.
9. Objednávateľ je oprávnený neprevziať Predmet plnenia alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Predmet plnenia.
10. Ak počas plynutia záručnej doby - (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Predmetu plnenia alebo jeho časti, najmä, nie však výlučne nekvalita, neúplnosť alebo vecná nesprávnosť Predmetu Zmluvy, nesúlad s akoukoľvek normou alebo predpisom, prípadne budú zistené iné vady Predmetu Zmluvy, ako napr.: nezrovnalosti v stavebnej časti, nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu stavby a úspešné skolaudovanie stavby, na základe zistení ktorých bude potrebné Predmet plnenia alebo jeho časť doplniť alebo prepracovať, zmluvné strany sa dohodli, že ide o vadu Predmetu plnenia s tým, že zhotoviteľ je povinný Predmet plnenia alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Predmetu plnenia alebo jeho časti.
11. Oznámenie vád a nedorobkov v záručnej dobe súvisiacich s  technickým riešením Dokumentácie, chyby vo výkresovej a textovej časti, prípadne nezhody Dokumentácie s podmienkami stanovenými dotknutými orgánmi a organizáciami (Výzva objednávateľa) musí byť podané písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov, inak je neplatná.
12. Zhotoviteľ je povinný doplniť alebo prepracovať Predmet plnenia alebo jeho časť (odstrániť vady a nedorobky) v lehote najneskôr do 10 kalendárnych dní odo dňa doručenia výzvy objednávateľa zhotoviteľovi.
13. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť (neodstráni vady a nedorobky ) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške 25 % z ceny Diela uvedenej v tejto Zmluve, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou.
14. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela, a taktiež vzhľadom na iné skutočnosti, na ktoré pri rokovaní o výške zmluvnej pokuty prihliadali.
15. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:
16. ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
17. ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.
18. Ostatné nároky zo zodpovednosti zhotoviteľa za akosť, množstvo a kvalitu Predmetu plnenia sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
19. Uplatnením nárokov z vád Predmetu plnenia nie sú dotknuté nároky objednávateľa na náhradu škody alebo na odstúpenie od Zmluvy.

15. Zhotoviteľ sa zaväzuje vykonávať Predmet plnenia s náležitou odbornou starostlivosťou, v súlade s touto Zmluvou a dodržiavať ustanovenia príslušných všeobecne záväzných právnych predpisov platných a účinných v Slovenskej republike. Zhotoviteľ zodpovedá objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti bolo spôsobené okolnosťami vylučujúcimi jeho zodpovednosť.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**Čl. V**

**Sankcie**

1. V prípade, ak zhotoviteľ poruší akúkoľvek povinnosť uvedenú v tejto Zmluve, a táto povinnosť už nie je sankcionovaná zmluvnou pokutou v inej časti Zmluvy, zaväzuje sa zhotoviteľovi zaplatiť zmluvnú pokutu vo výške 100,- EUR za každý začatý deň, pokiaľ porušenie povinnosti trvá, a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť objednávateľovi zmluvnú pokutu aj za:
   1. nesplnenie/porušenie ktorejkoľvek povinnosti zhotoviteľa týkajúcej sa subdodávateľov alebo ich zmeny vo výške **500,- EUR** za každý, čo i len začatý deň porušenia/nesplnenia povinnosti, a to aj opakovane;
   2. neodstránenie vád a/alebo nedorobkov Predmetu plnenia vyplývajúcich z protokolu o odovzdaní a prevzatí Predmetu plnenia, a to vo výške **0,05 % z celkovej ceny Predmetu plnenia bez DPH** uvedenej v tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
   3. neodstránenie vady a/alebo nedorobku v dohodnutom termíne, ktoré boli reklamované objednávateľom počas plynutia záručnej doby, a to vo výške **0,05 % z celkovej ceny Predmetu Zmluvy bez DPH** uvedenej v tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany prehlasujú, že považujú dohodnuté výšky zmluvných pokút uvedených v tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
4. Rozhodnutie požadovať zaplatenie zmluvnej pokuty podľa tejto Zmluvy doručí objednávateľ zhotoviteľovi formou e-mailu zaslaného na adresu uvedenú v záhlaví tejto Zmluvy. Objednávateľ je povinný rozhodnutie uvedené v predchádzajúcej vete doručiť do sídla zhotoviteľa do piatich pracovných dní aj poštou alebo prostredníctvom kuriéra. Objednávateľ následne doručí zhotoviteľovi penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je 30 dní odo dňa jej doručenia zhotoviteľovi.
5. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a/alebo na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Predmet plnenia alebo jeho časť.

**Čl. VI**

**Zánik Zmluvy**

1. Táto Zmluva zanikne okrem splnenia všetkých práv a povinností obidvoch zmluvných strán, a okrem dôvodov a spôsobov upravených osobitnými právnymi predpismi, aj písomnou dohodou zmluvných strán a písomným odstúpením od Zmluvy niektorou zo zmluvných strán.
2. V prípade zániku Zmluvy dohodou zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Zmluvy dohodou.
3. Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany zhotoviteľa. Na účely tejto Zmluvy sa za podstatné porušenie Zmluvy zo strany zhotoviteľa považuje najmä:
   1. ak je zhotoviteľ v omeškaní s riadnym vykonaním Predmetu plnenia, resp. jeho časti, oproti termínu odovzdania Predmetu plnenia (jeho časti) dohodnutého v Zmluve o viac ako 30 kalendárnych dní,
   2. ak zhotoviteľ nevykonáva Predmet plnenia (jeho časť) s odbornou starostlivosťou, hoci ho objednávateľ písomne vyzval na vykonanie nápravy,
   3. ak zhotoviteľ vykonáva Predmet plnenia (jeho časť) v rozpore s podkladmi, ktoré mu podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave,
   4. ak sa preukáže, že zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
   5. ak je zrejmé, že z dôvodov na strane zhotoviteľa Dielo/Dokumentácia alebo inžinierska činnosť (IČ) alebo odborný autorský dohľad (AD) nebudú vykonané včas alebo riadne,
   6. ak zhotoviteľ nezačne, preruší alebo zastaví vykonávanie Diela alebo vykonávanie inžinierskej činnosti (IČ) alebo odborného autorského dohľadu (AD) z iných dôvodov ako dôvodov na strane objednávateľa alebo z dôvodov skutočností, ktoré zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
   7. ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov zhotoviteľa podľa tejto Zmluvy je vážne ohrozené.
5. V prípade nepodstatného porušenia Zmluvy sú zmluvné strany oprávnené od tejto Zmluvy odstúpiť po márnom plynutí primeranej lehoty uvedenej v písomnej výzve druhej zmluvnej strany na odstránenie konania, ktoré je v rozpore so Zmluvou a príslušnými právnymi predpismi ako následkov takéhoto konania. Ak sa zmluvné strany nedohodnú inak, primeranou lehotou podľa predchádzajúcej vety je 7 dní.
6. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 4 tohto článku Zmluvy ešte pred odovzdaním Predmetu plnenia (alebo niektorej jeho časti), nemá zhotoviteľ nárok na poskytnutie plnenia zvyšnej časti ceny Predmetu plnenia za už vykonanú a ešte neodovzdanú časť Predmetu plnenia, a ani na úhradu nákladov, ktoré mu vznikli v súvislosti s takouto časťou Predmetu plnenia.
7. Zhotoviteľ môže odstúpiť od tejto Zmluvy v prípadoch, ak objednávateľ neuhradí riadne a včas faktúru vystavenú zhotoviteľom a omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
8. V prípade odstúpenia od Zmluvy sa na určenie ceny dovtedy vykonaných prác a výkonov na Predmete plnenia primerane použijú ustanovenia tejto Zmluvy o cene Predmetu plnenia s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového zhotoviteľa, ktorý Predmet plnenia zrealizuje.
9. Odstúpením od Zmluvy zanikajú všetky práva a povinnosti zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu plnenia, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle zmluvných strán alebo podľa ich povahy majú trvať aj po zániku tejto Zmluvy odstúpením.
10. V prípade odstúpenia od Zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie Predmetu plnenia oproti termínu ukončenia realizácie Predmetu plnenia uvedeného v tejto Zmluve.

**Čl. VII**

**Odstúpenie od Zmluvy**

1. Počas samotného vykonávania Predmetu plnenia je objednávateľ, pokiaľ v tejto Zmluve alebo osobitnom právnom predpise nie je výslovne uvedené niečo iné, oprávnený od Zmluvy odstúpiť titulom jej podstatného porušenia zo strany zhotoviteľa v prípade, že:

a) zhotoviteľ je v omeškaní s riadnym vykonaním Predmetu plnenia, resp. jeho časti, oproti termínu odovzdania Predmetu plnenia (resp. jeho časti) dohodnutého v Zmluve o viac ako 30 kalendárnych dní,

b) zhotoviteľ nevykonáva Predmet plnenia (jeho časť) s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 7 dňovú lehotu,

c) zhotoviteľ vykonáva Predmet plnenia (jeho časť) v rozpore s podkladmi, ktoré mu podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave.

1. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 1 tohto článku Zmluvy ešte pred odovzdaním Predmetu plnenia (alebo niektorej jeho časti), nemá zhotoviteľ nárok na poskytnutie plnenia zvyšnej časti ceny Predmetu plnenia za už vykonanú a ešte neodovzdanú časť Predmetu plnenia, a ani na úhradu nákladov, ktoré mu vznikli v súvislosti s takouto časťou Predmetu plnenia.
2. Zhotoviteľ môže odstúpiť od tejto Zmluvy v prípadoch, ak objednávateľ neuhradí riadne a včas faktúru vystavenú zhotoviteľom a omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
3. V prípade odstúpenia od Zmluvy sa na určenie ceny dovtedy vykonaných prác a výkonov na Predmete plnenia primerane použijú ustanovenia tejto Zmluvy o cene Predmetu plnenia s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového zhotoviteľa, ktorý Predmet plnenia zrealizuje.
4. Odstúpením od Zmluvy zanikajú všetky práva a povinnosti zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu plnenia, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle zmluvných strán alebo podľa ich povahy majú trvať aj po zániku tejto Zmluvy odstúpením.
5. Odstúpením od Zmluvy Zmluva zaniká (okrem práv a povinností vyplývajúcich z predchádzajúceho odseku tohto článku Zmluvy), a to v momente keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej zmluvnej strany.
6. V prípade odstúpenia od Zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie Predmetu plnenia oproti termínu ukončenia realizácie Predmetu plnenia uvedeného v tejto Zmluve.
7. V prípade, ak nie je v tejto Zmluve uvedené inak, tak na jej zánik (v časti týkajúcej sa IČ a/alebo AD) sa primerane použijú ustanovenia § 566 až 576 Obchodného zákonníka.

**Čl. VIII**

**Ostatné zmluvné dojednania**

1. Akákoľvek písomná komunikácia medzi objednávateľom a zhotoviteľom sa bude uskutočňovať v slovenskom jazyku.
2. Akákoľvek písomná komunikácia medzi objednávateľom a zhotoviteľom sa musí uskutočňovať prostredníctvom pošty, faxu, e-mailu alebo kuriéra.
3. Zhotoviteľ je povinný zaslať každú písomnosť objednávateľovi aj elektronicky na nasledovné emailové adresy: **riaditel@osvetazvolen.sk**; prípadne na iné e-mailové adresy podľa požiadaviek a pokynov objednávateľa. V prípade zaslania písomnosti e-mailom alebo faxom je zhotoviteľ povinný písomnosti doručiť do sídla objednávateľa do troch pracovných dní aj poštou alebo prostredníctvom kuriéra.
4. Na účely tejto Zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.
5. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
6. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
7. Zhotoviteľ sa zaväzuje Predmet plnenia alebo niektorú z jeho častí nepoužiť bez súhlasu objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
8. Zhotoviteľ je oprávnený použiť skutočnosť, že vykonal Dielo, inžiniersku činnosť (IČ) a odborný autorský dohľad (AD) pre objednávateľa na základe tejto Zmluvy na svoje referencie. Musí však pri tom chrániť oprávnené záujmy objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ sa zaväzuje, že sa v súvislosti so stavbou zúčastní územného, stavebného, kolaudačného konania a na základe písomnej výzvy objednávateľa aj všetkých rokovaní, stretnutí s verejnosťou a pod.
10. Zhotoviteľ nesmie Predmet plnenia podľa tejto Zmluvy ako celok odovzdať na vykonanie inému subjektu. Časť Predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto Zmluvy.
11. Zhotoviteľ predkladá v prílohe č. 2 tejto Zmluvy zoznam všetkých svojich subdodávateľov (príloha č. 2), ktorý obsahuje ich identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie Predmetu plnenia (zákazky) podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
12. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
13. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu pochybnosti o schopnosti riadneho plnenia Zmluvy, ktoré zadefinuje. Odmietnutie sa zhotoviteľ zaväzuje bez výhrad rešpektovať.
14. Povinnosti uvedené v ods. 11 a 12 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
15. Zhotoviteľ je oprávnený plniť Predmet plnenia podľa tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá zhotoviteľ ako za plnenie vlastné, a to v plnom rozsahu. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí objednávateľa aj s preukázaním kvalifikácie. Takúto náhradnú osobu je objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
16. Pri realizácii Predmetu plnenia (alebo niektorej časti) podľa tejto Zmluvy prostredníctvom subdodávateľov zodpovedá zhotoviteľ tak, ako keby toto Dielo realizoval sám.
17. Zhotoviteľ vyhlasuje, že ním dodané Dielo nebude zaťažené právom tretej osoby, bude bez právnych vád. V prípade zistenia právnych vád je zhotoviteľ povinný na vlastné náklady upraviť Dielo tak, aby nenarušovalo práva tretích osôb.
18. Zmluvné strany touto Zmluvou zároveň uzatvárajú licenčnú zmluvu, ktorou zhotoviteľ udeľuje objednávateľovi súhlas na používanie Diela v zmysle tejto Zmluvy, ktoré je autorským dielom.
19. Zhotoviteľ udeľuje objednávateľovi dodaním autorského diela časovo neobmedzený, bez územného obmedzenia, výhradný súhlas, na každé a akékoľvek použitie autorského diela ako celku i jeho jednotlivých častí v neobmedzenom rozsahu. Odplata za vyššie uvedenú licenciu na použitie autorského diela je zahrnutá v cene Diela podľa tejto Zmluvy. Ak zhotoviteľ uskutočnením Diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rozsahu rovnakom ako je uvedené v tomto odseku tejto Zmluvy a tak, aby ju (resp. sublicenciu) bol oprávnený udeliť objednávateľovi, resp. previesť ju na objednávateľa v súlade s touto Zmluvou.
20. Zhotoviteľ zodpovedá za porušenie práv inej osoby, t.j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.
21. Zmluvné strany sa dohodli, že objednávateľ je oprávnený udeliť tretej osobe súhlas na použitie Diela v rozsahu licencie (sublicencia) a/alebo je oprávnený licenciu zmluvou postúpiť.
22. Zmluvné strany sa dohodli, že objednávateľ je oprávnený do Diela alebo jeho časti po jeho odovzdaní akýmkoľvek spôsobom zasahovať, meniť ho a robiť iné zásahy podľa potreby a na základe voľného uváženia objednávateľa, s čím zhotoviteľ vyslovene súhlasí.
23. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so zákonom o verejnom obstarávaní.
24. Všetky oznámenia, výzvy a iná korešpondencia podľa tejto Zmluvy budú medzi zmluvnými stranami doručené v písomnej forme osobne alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.
25. Ak sa v tejto Zmluve používa pojem Predmet plnenia alebo Dielo/Dokumentácia alebo inžinierska činnosť/IČ alebo odborný autorský dohľad/AD, myslí sa tým aj jednotlivá časť Predmetu plnenia alebo Diela/Dokumentácie alebo inžinierskej činnosti/IČ alebo odborného autorského dohľadu/AD vymedzená v tejto Zmluve.
26. Zhotoviteľ sa zaväzuje, že počas zhotovovania Dokumentácie budú dostupné pre objednávateľa na jeho požiadanie všetky dokumenty a podklady potrebné na vykonanie Predmetu plnenia, ako aj samotné už zhotovené časti Dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí Dokumentácie a vyhotoviť si z nich kópie a odpisy.

**Čl. IX**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území Slovenskej republiky.
2. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR (www.crz.gov.sk) v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Táto Zmluva má xx strán a je vyhotovená v štyroch (4) rovnopisoch s platnosťou originálu, z ktorých sú určené dve (2) jej vyhotovenia pre objednávateľa a dve (2) jej vyhotovenia pre zhotoviteľa.
4. Zmluvné strany prehlasujú, že budú spolupracovať tak, aby bol predmet tejto Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu tejto Zmluvy.
5. Akékoľvek spory vyplývajúce z tejto Zmluvy alebo z právnych vzťahov vzniknutých na základe tejto Zmluvy, budú zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo zmluvných strán oprávnená podať návrh na príslušný súd na vyriešenie vzniknutého sporu.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
7. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné, nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak objednávateľ/mandant neurčí inak.
   1. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť v listinnej podobe, doručuje sa táto písomnosť na adresu zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t.j. zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej zmluvnej strane ako nedoručenú.

* 1. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť elektronicky prostredníctvom Ústredného portálu verejnej správy, zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky zmluvnej strany, ktorá je jej adresátom, a to aj vtedy, ak sa táto zmluvná strana (adresát) o takto zasielanej písomnosti na základe tejto Zmluvy nedozvedela.
  2. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty zmluvnej strany, ktorá je jej adresátom, teda momentom, kedy zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa zmluvné strany zaväzujú:
  3. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
  4. vzájomne si písomne oznámiť všetky údaje, ktoré budú potrebné pre tento spôsob doručovania,
  5. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, zmluvná strana, ktorá má tento technický problém, je jeho existenciu povinná oznámiť druhej zmluvnej strane, pričom na doručovanie písomností sa uplatní postup podľa tohto článku ods. 8 bod 8.1. alebo 8.2. tejto Zmluvy.

1. Zhotoviteľ/mandatár sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Zhotoviteľ/Mandatár sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ/Mandatár je povinný na požiadanie objednávateľa/mandanta predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa/mandatára podľa tohto ustanovenia Zmluvy je jej podstatným porušením a zakladá právo objednávateľa/mandanta na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo objednávateľa/mandanta požadovať od zhotoviteľa/mandatára zaplatenie zmluvnej pokuty vo výške ceny Predmetu plnenia dohodnutej podľa tejto Zmluvy, čím nie je nijako dotknutý nárok objednávateľa/mandanta požadovať od zhotoviteľa/mandatára náhradu škody vzniknutej objednávateľovi/mandantovi v dôsledku nesplnenia vyššie uvedených povinností zhotoviteľa/mandatára. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
2. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na osobné údaje, s ktorými sa môžu pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej), ako aj povinnosti uložené Zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
3. Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.
4. Neoddeliteľnou súčasťou tejto Zmluvy je:
   1. Príloha č. 1 - ponuka zhotoviteľa ako uchádzača do verejného obstarávania zo dňa .............;
   2. Príloha č. 2 – zoznam subdodávateľov zhotoviteľa/mandatára / Čestné prehlásenie zhotoviteľa/mandatára, že na realizáciu Predmetu plnenia nebudú využití subdodávatelia.

V ............................., dňa: ....................... V ............................., dňa: .......................

Zhotoviteľ/mandatár: Objednávateľ/mandant:

**..................................... Podpolianske osvetové stredisko**

........................................ ........................................

.................................. PhDr. Jaroslav Černák, riaditeľ